

**Ērgļu Mākslas un mūzikas skola**

Rīgas iela 10, Ērgļi, Ērgļu pagasts, Ērgļu novads, LV-4840

Tel.64871287, 26691234

Reģ. Nr.4474902160

e-pasts [erglimaksla@inbox.lv](mailto:erglimaksla@inbox.lv)

**Direktore**

**Iveta Pedele**

**Pašnovērtējuma ziņojums**

Ērgļu novada Ērgļu pagastā

Aktualizēts 2020.gada 1.oktobrī

**SATURS**

**IESTĀDES VISPĀRĪGS RAKSTUROJUMS** 4

Profesionālās ievirzes izglītība 5

Finansējums un tā izlietojums 6

Skolas personāls 6

**SKOLAS DARBĪBAS PAMATMĒRĶI** 6

**IEPRIEKŠĒJĀ VĒRTĒŠANAS PERIODA IETEIKUMU IZPILDE** 7

**IZGLĪTĪBAS IESTĀDES SNIEGUMS KVALITĀTES RĀDĪTĀJOS VISU JOMU ATBILSTOŠAJOS KRITĒRIJOS**

**JOMA– 1. MĀCĪBU SATURS – IESTĀDES ĪSTENOTĀS IZGLĪTĪBAS PROGRAMMAS**…………..…………………………………………………………11

**JOMA- 2. MĀCĪŠANA UN MĀCĪŠANĀS**

Kritērijs- 2.1.mācīšanas kvalitāte……………………………………………….……...12

Kritērijs- 2.2.mācīšanās kvalitāte……………...……………………………….............14

Kritērijs- 2.3.vērtēšana kā mācību procesa sastāvdaļa…………………………............15

**JOMA- 3. IZGLĪTOJAMO SASNIEGUMI**

Kritērijs- 3.1. izglītojamo sasniegumi ikdienas darbā…………………………….........17

Kritērijs- 3.2. izglītojamo sasniegumi valsts pārbaudes darbos………………….........17

**JOMA- 4. ATBALSTS IZGLĪTOJAMIEM**

Kritērijs – 4.1. psiholoģiskais atbalsts, sociālpedagoģiskais atbalsts……………….....20

Kritērijs – 4.2. izglītojamo drošības garantēšana (drošība un darba aizsardzība)…......20

Kritērijs – 4.3. atbalsts personības veidošanā……………………………………….....21

Kritērijs – 4.4. atbalsts karjeras izglītībā …………………………..……………….....22

Kritērijs - 4.5. atbalsts mācību darba diferenciācijai………………………………......23

Kritērijs – 4.6. atbalsts izglītojamiem ar speciālām vajadzībām……………………....24

Kritērijs – 4.7. sadarbība ar izglītojamā ģimeni……………………………………......25

**JOMA – 5. IZGLĪTĪBAS IESTĀDES VIDE**

Kritērijs – 5.1. mikroklimats………………………...………………………………....26

Kritērijs – 5.2. fiziskā vide un vides pieejamība……………………..………………...27

**JOMA – 6. IZGLĪTĪBAS IESTĀDES RESURSI**

Kritērijs – 6.1. iekārtas un materiāltehniskie resursi………………………………......28

Kritērijs – 6.2. personālresursi………………………………………………………....29

**JOMA– 7. IZGLĪTĪBAS IESTĀDES DARBA ORGANIZĀCIJA, VADĪBA UN KVALITĀTES NODROŠINĀŠANA**

Kritērijs – 7.1. izglītības iestādes darba pašvērtēšana un attīstības plānošana…….…...30

Kritērijs – 7.2. izglītības iestādes vadības darbs un personāla pārvaldība………….......30

Kritērijs – 7.3. izglītības iestādes sadarbība ar citām institūcijām………………...........31

**CITI SASNIEGUMI - IESTĀDEI SVARĪGAIS, SPECIFISKAIS**………………...33

**TURPMĀKĀ ATTĪSTĪBA (BALSTĪTA UZ PAŠVĒRTĒJUMĀ IEGŪTAJIEM SECINĀJUMIEM)**………..……………………………………………………….......34

**IESTĀDES VISPĀRĪGS RAKSTUROJUMS**

1991.gada 13.februārī Ērgļu ciemata Tautas deputātu padome pieņēma lēmumu par Ērgļu mūzikas skolas izveidošanu ar 1991./92.mācību gadu. Ērgļos jau darbojās Madonas bērnu mūzikas skolas filiāle (kopš astoņdesmitajiem gadiem) un Madonas bērnu mākslas skolas filiāle (no 1990.gada).

1992.gada 19.novembrī 19.sasaukuma 16.sesijā Ērgļu ciemata Tautas deputātu padome lēma „Par patstāvīgas Ērgļu mūzikas skolas darbību ar mākslas novirziena klasēm darbības uzsākšanu ar 1992./93.mācību gadu”, ierādot skolai telpas bijušajā viesnīcā Blaumaņa ielā 2. Filiāles tika apvienotas un Ērgļu Mākslas un mūzikas skola sāka savu darbību.

Skolā darbojas divas nodaļas. Mākslas nodaļa īsteno profesionālās ievirzes mākslas izglītības programmu un mūzikas nodaļa- profesionālās ievirzes mūzikas izglītības programmas. Pēc ilggadējas skolas tradīcijas mākslas nodaļas izglītojamie (turpmāk tekstā- audzēkņi) apvienoti kursos, mūzikas nodaļas audzēkņi- klasēs.

Mākslas nodaļa atrodas Rīgas ielā 10, Ērgļu vidusskolas sākumskolas klašu ēkā. Nodaļā strādā 4 skolotāji, visiem ir normatīvo aktu prasībām atbilstoša izglītība. 2007.gada 1.septembrī mākslinieki ieguva jaunas izbūvētas telpas ēkas mansarda stāvā. Kopējā telpu platība 218.6 m2.

Mūzikas nodaļa atrodas Rīgas ielā 5, Ērgļu saieta namā. Nodaļā strādā 4 skolotāji, visiem ir normatīvo aktu prasībām atbilstoša izglītība. Telpas ir piemērotas mūzikas nodaļas sekmīgai darbībai. Kopējā telpu platība 57m2.

Izglītības iestādes reģistrācijas apliecība Nr.4474902160 izdota 30.06.2010.

Skolas darbību nosaka nolikums, kas apstiprināts ar Ērgļu novada pašvaldības domes 2017.gada 26.septembra lēmumu, protokola Nr.6,10.§

**PROFESIONĀLĀS IEVIRZES IZGLĪTĪBA**

|  |  |  |  |
| --- | --- | --- | --- |
| *Kods* | *Programmas nosaukums* | *Īstenošanas ilgums* | *Audzēkņu skaits 2020./21.m.g.* |
| 20V 211 00 1 | Vizuāli plastiskā māksla | 2455 stundas | **23** |
| 20V 212 01 1 | Klavierspēle | 2030 stundas | 4 |
| 20V 212 03 1 | Flautas spēle | 1697 stundas | 10 |
| Saksofona spēle | 8 |
| Trompetes spēle | 3 |
| Eifonija (Tenora spēle) | 2 |
| Kopā mūzikas programmās | | | **27** |
| **Kopā skolā** | | | **50** |

**Audzēkņu skaita dinamika pēdējo 6 gadu laikā**

|  |  |  |  |  |  |  |
| --- | --- | --- | --- | --- | --- | --- |
| *Izglītības programmas* | *2015./16.* | *2016./17.* | *2017./18.* | *2018./19.* | *2019./20.* | *2020./21.* |
| Vizuāli plastiskā māksla | 55 | 52 | 48 | 36 | 30 | 23 |
| Taustiņinstrumentu spēle-Klavierspēle | 5 | 4 | 3 | 2 | 3 | 4 |
| Pūšaminstrumentu spēle | 15 | 19 | 19 | 19 | 20 | 23 |
| *Flautas spēle* | *8* | *9* | *11* | *10* | *9* | *10* |
| *Saksofona spēle* | *3* | *5* | *3* | *3* | *4* | *8* |
| *Trompetes spēle* | *3* | *3* | *3* | *5* | *3* | *3* |
| *Eifonija (tenora) spēle* | *1* | *2* | *2* | *1* | *4* | *2* |
| Mūzikas programmas kopā | 20 | 23 | 22 | 21 | 23 | 27 |
| **Kopā** | **75** | **75** | **70** | **57** | **53** | **50** |

**Absolventu skaita dinamika**

|  |  |  |  |  |  |  |
| --- | --- | --- | --- | --- | --- | --- |
| **Programmas** | 2015. | 2016. | 2017. | 2018. | 2019. | 2020. |
| Vizuāli plastiskā māksla | **6** | **8** | **5** | **6** | **6** | **7** |
| Klavierspēle | **2** |  | **1** |  |  |  |
| Flautas spēle |  |  | **1** | **3** |  | **1** |
| Saksofona spēle | **1** |  | **1** |  |  |  |
| Trompetes spēle |  |  |  | **1** |  |  |
| Eifonija (tenora) spēle |  |  |  | **1** |  | **1** |
| Kopā | **10** | **9** | **8** | **9** | **10** | **9** |

**FINANSĒJUMS UN TĀ IZLIETOJUMS**

Skolas finanšu līdzekļus veido:

* valsts budžeta dotācijas (Kultūras ministrijas mērķdotācija profesionālās ievirzes izglītībai)
* pašvaldības finansējums;
* vecāku līdzfinansējums.

Pamatojoties uz Ērgļu novada pašvaldības saistošajiem noteikumiem Nr.7, kas spēkā ar 2014.gada 14.novembri, vecāku līdzfinansējums profesionālās ievirzes izglītībai noteikts EUR 7.00 mēnesī.

Vecāku līdzfinansējums tiek izmantots, lai īstenotu skolas uzdevumus un nodrošinātu mācību līdzekļu, materiālu un aprīkojuma iegādi mācību procesa norisei, audzēkņu un pedagogu dalību radošajos pasākumos (konkursi, koncerti, skates, festivāli u.tml. pasākumi), pedagoģiskā personāla profesionālās meistarības pilnveidei.

Skola ir nodrošināta ar mācību programmu apguvei nepieciešamo inventāru un aprīkojumu.

**SKOLAS PERSONĀLS**

**Skolas vadības nodrošinājums**

* Direktors
* 2 nodaļu vadītāji

**Ziņas par pedagogiem**

Pedagoģiskā personāla kvalifikācija atbilst normatīvo aktu prasībām. Skolā strādā 8 pedagogi - 4 mākslas nodaļā, 4 mūzikas nodaļā. 2 jaunie pedagogi ir mūsu skolas absolventi.

**Ziņas par tehniskajiem darbiniekiem**

Skolā strādā 1 tehniskais darbinieks: apkopēja.

**IESTĀDES DARBĪBAS PAMATMĒRĶI**

Skolas nolikumā noteiktais Skolas darbības mērķis ir nodrošināt sistematizētu zināšanu un prasmju apguvi kultūrā, mākslā un mūzikā līdztekus pamatizglītības vai vidējās izglītības pakāpei, kā arī nodrošināt atbilstošu izglītības vidi profesionālās ievirzes mākslas un mūzikas izglītības programmu izpildei.

Skolas darbības pamatvirziens ir izglītojošas un kultūraudzinošas darbības.

Skolas uzdevumi arī noteikti Skolas nolikumā:

* īstenot licencētas un akreditētas profesionālās ievirzes izglītības programmas normatīvajos aktos noteiktā kārtībā;
* sekmēt mākslinieciskās darbības pieredzi un attīstīt jaunrades spējas, radot priekšnosacījumus audzēkņu izaugsmei;
* veidot drošu izglītības vidi, organizēt un īstenot izglītības procesu izglītības programmās noteikto mērķu sasniegšanai;
* sekmēt audzēkņu pozitīvu, sociāli aktīvu un atbildīgu attieksmi pret sevi, sabiedrību, vidi un valsti;
* racionāli izmantot Skolas finanšu, materiālos un personāla resursus;
* sadarboties ar audzēkņu likumiskajiem pārstāvjiem izglītības programmu apguvē.

**IEPRIEKŠĒJĀ VĒRTĒŠANAS PERIODA**

**IETEIKUMU IZPILDE**

Skola pirmoreiz akreditēta 2003.gada 9.maijā uz 3 gadiem, izsniegta akreditācijas lapa Nr.AI0216, termiņš 2006.gada 9.maijs.

2006.gadā notika skolas otrā akreditācija, šoreiz uz 6 gadiem. 31.05.2006. izsniegta akreditācijas apliecība Nr.AI1061, derīga līdz 30.05.2012., pēc teritoriālās reformas nomainīta pret Nr.AI4648, kas izdota 27.07.2010.

Trešo reizi akreditācija notika bez ekspertu komisijas ziņojuma 2012.gadā ar termiņu līdz 2018.gada 31.maijam. Netika saņemti ieteikumi iestādes darbības pilnveidei.

2018.gada martā vienlaikus notika skolas akreditācija un izglītības iestādes vadītāja profesionālās darbības novērtēšana. Rezultātā izsniegtas akreditācijas lapas ar termiņu līdz 2024.gada 19.aprīlim Nr.AI 11169 izglītības programmai Vizuāli plastiskā māksla, Nr.AI 11170 izglītības programmai Klavierspēle, Nr. AI 11171 izglītības programmai Trompetes spēle, Nr.AI 11241 izglītības programmai Eifonija spēle. Akreditācijas lapas ar termiņu līdz 2020.gada 19.aprīlim izsniegtas izglītības programmai Saksofona spēle- Nr.AI 11173, un izglītības programmai Flautas spēle- Nr.AI 11172, kas ārkārtas situācijas dēļ tika pagarinātas līdz 2020.gada 31.decembrim- Nr.AI 13114 Flautas spēle un Nr.AI 13115 Saksofona spēle.

Saņemtie ieteikumi un to izpilde uz 2020.gada septembri.

|  |  |
| --- | --- |
| Ieteikums  **Kritērijs Nr. 1.** | *Skolas vadībai sadarbībā ar pedagogu nepieciešams pilnveidot, rediģēt un aktualizēt flautas spēles un saksofona spēles programmas. Šo programmu saturā nepieciešami konkrēti, secīgi mērķi un uzdevumi, kas sniegtu izglītojamiem iespēju turpināt apmācību nākamajā profesionālās izglītības pakāpē.* |
| Ieteikums izpildīts. Saksofona un flautas spēles mācību programmas ir pārskatītas un aktualizētas. Saksofona spēles skolotāja, kas šobrīd studē Mūzikas akadēmijā, programmas aktualizēšanā konsultējusies ar saviem pasniedzējiem un pieredzējušajiem kolēģiem gan Cēsu Mūzikas vidusskolā, gan citās mūzikas skolās. |
| **Kritērijs Nr. 2.1.** | *Flautas un saksofona spēles pedagogam nepieciešams izstrādāt un ieviest savā darbā mācību stundas modeli, kurā būtu vairākas sadaļas-iespēlēšanās, darbs pie tehniskām problēmām- vingrinājumi, gammas, darbs ar mācību repertuāru. Līdz ar to būtu nodrošinātas gan dažādas apmācību formas, gan sasniegts mērķis tehnisko problēmu un progresa risināšanai.* |
| Ieteikums izpildīts un tiek turpināts, par to liecina stundu vērošanas rezultāti. |
| *Biežāk trenēt izglītojamo atmiņu, radot apstākļus skaņdarbu atskaņošanai no galvas, kas ir psiholoģiska rakstura /nedrošības/ problēma priekšnesuma realizācijā* |
| Ieteikums izpildīts un tiek turpināts. Skolotāji nosaka skaņdarbu atskaņošanu no galvas, par nošu lapas lietošanu pārcelšanas eksāmenā var tikt samazināts vērtējums; katrs gadījums tiek skatīts individuāli. |
| *Mūzikas nodaļas izglītojamiem jāuzlabo skatuves kultūra.* |
| Ieteikums izpildīts un tiek turpināts. Skolotāji stingri seko, kā audzēkņi uziet un noiet no skatuves, kādā tērpā uzstājas, kāda ir audzēkņa stāja. Prasības pēc koncerttērpa jau no 1.klases tiek skaidrotas arī vecākiem. Arī ieskaitēs tiek prasīts koncerttērps. |
| **Kritērija Nr.2.3.** | *Vērtēšana ikdienas darbā. Biežāk atspoguļot audzēkņu padarīto žurnālos, dienasgrāmatās. Pedagogiem rūpēties par ierakstu precizitāti.* |
| Ieteikums izpildīts un tiek turpināts. Ierakstus žurnālos skolotāji veic precīzāk. Ierakstus kontrolē mākslas un mūzikas nodaļu vadītāji. |
| **Kritērija Nr.3.1.** | *Skolā nepieciešams izveidot pūšaminstrumentu metodisko komisiju, kas spētu uzlabot un pilnveidot pūšaminstrumentu spēles metodiku un prasības izglītojamo spēles līmeņa paaugstināšanai. Jāsabalansē prasības koka un metāla pūšaminstrumentu vidū gan tehnisko iemaņu, gan mācību repertuāra ziņā, lai nodrošinātu pēctecību iespējamai izglītības turpināšanai vidējā profesionālā izglītības iestādē.* |
| Izpildīts daļēji. Atsevišķa pūšaminstrumentu metodiskā komisija netiek veidota, jo visi metodiskie jautājumi tiek risināti mūzikas nodaļā. Pēc reglamenta Nodaļa veic metodisko darbu. Turklāt 3 no 4 mūzikas nodaļā strādājošiem pedagogiem ir pūšaminstrumentu skolotāji. |
| *Nepieciešama regulāra un biežāka izglītojamo ikdienas sasniegumu novērtēšana, kā arī stundā paveiktā rezumējums un analīze, īpaši uzsverot izdevušās nianses. Skaidrāk un precīzāk formulēt uz nākamo nodarbību veicamos uzdevumus, izdarīt nepieciešamos ierakstus dienasgrāmatā, lai vecāki ir regulāri informēti par izglītojamo paveicamajiem uzdevumiem un attīstības dinamiku.* |
| Veidošanā un darbs materiālā skolotāji vērtējumus izliek pēc darba pabeigšanas, zīmēšanā un gleznošanā notiek starpskates un atsevišķu darbu izvērtēšana. Mūzikas nodaļā skolotāji veic ierakstus dienasgrāmatās, sazinās ar vecākiem individuāli. Audzēkņi tiek mudināti veikt sava stundā paveiktā darba pašvērtēšanu. |
| *Vēlama e-klases ieviešana veiksmīgākai sadarbībai ar vecākiem.* |
| Šajā mācību gadā e-klase netiek ieviesta. |
| **Kritērija Nr.4.2.** | *Iepazīstināt visus izglītojamos ar visiem drošību reglamentējošiem normatīvajiem aktiem.* |
| Visi audzēkņi tiek iepazīstināti ar drošības noteikumiem, par ko parakstās žurnālos. |
| **Kritērija Nr.4.3.** | *Regulāri analizēt ārpusstundu pasākumu saturu un norisi.* |
| Ārpusstundu pasākumi un mācību ekskursijas tiek plānotas un to norise tiek izvērtēta. Tiek veidotas mācību ekskursiju atskaites lapas, kuras uzkrāj skolas radošās darbības mapē. |
| **Kritērija Nr.4.5.** | *Diferencēt mācību procesu nodarbību laikā atbilstoši izglītojamā spējām un sagatavotības līmenim. Tā kā izglītības iestādi apmeklē izglītojamie ar mācīšanās traucējumiem, tad kaut kur nofiksēt (acīmredzot ar piebildi šajās programmās), ka šo izglītojamo apmācībai izmanto tos pašus apmācību plānus, tikai ar atvieglotām prasībām.* |
| Ar medicīniski uzstādītu diagnozi skolā nemācās neviens audzēknis. Pedagogi izvērtē katra audzēkņa individuālās dotības un attiecīgi viņa spējām, temperamentam izvēlas skaņdarbus, sekojot, lai būtu apgūta paredzētā mācību programma. |
| **Kritērija Nr.5.2.** | *Metāla pūšaminstrumentu spēlē nepieciešama lielāka telpa.* |
| Pašlaik lielāku klasi nav iespējams piedāvāt. Ja nodarbību saraksts atļauj, pūtēju individuālās stundas notiek klavieru klasē. Ja ir pieejama, tad orķestra mēģinājumiem tiek izmantota saieta nama lielā zāle vai spoguļzāle. |
| **Kritērija Nr.6.1.** | *Jāpapildina nošu bibliotēka* |
| Skolotāji regulāri papildina nošu materiālu; par to atbilstoši savām vajadzībām rūpējas katrs instrumenta spēles skolotājs, tos iegādājoties par skolas budžeta līdzekļiem. |
| *Skolai ir savi pūšaminstrumenti, tomēr izglītojamo un skolas orķestra vajadzībām nepieciešama instrumentārija atjaunošana un papildināšana.* |
| Instrumentārijs tiek papildināts saskaņā ar skolas budžetā plānoto. 2018.gadā iegādāts soprāna saksofons, 2019.gadā nopirkta trompete, alts un eifonijs, 2020.gadā plānotas digitālās klavieres. |
| **Kritērija Nr.6.2.** | *Mūzikas nodaļas pūšaminstrumentu pedagogiem nepieciešama pieredzes apmaiņa, metodiskie pasākumi, lai pedagogi varētu uzlabot mācīšanas kvalitāti.* |
| Mūzikas nodaļas sēdēs veikta pūšaminstrumentu mācību programmu rediģēšana, pārskatīti vērtēšanas kritēriji. Jaunā saksofona spēles skolotāja konsultējas ar saviem pasniedzējiem Mūzikas akadēmijā un Cēsu mūzikas vidusskolā un ir noorganizējusi kopīgu Bauskas, Ērgļu un Ogres pūtēju orķestru koncertu. Pēc kursu un meistarklašu apmeklēšanas kolēģi neformālās sarunās savstarpēji dalās ar kursos apgūtajām zināšanām un atziņām. |
| **Kritērija Nr.6.2., 7.2.** | *Regulāri veikt skolas darbības analīzi un vērtēšanu, izvirzot galvenos virzienus turpmākajam darbam.* |
|  | Skolas darbības analīze tiek pilnveidota, arī iepazīstoties ar citu skolu analīzes un vērtēšanas sistēmām. Skolas mācību, audzināšanas un pasākumu plānā noteikts gada mērķis un uzdevumi. |
| **Kritērija Nr.7.1.** | *Konkretizēt skolas pašvērtējuma sistēmu, nosakot visu ar iestādes darbību iesaistīto pušu vietu un lomu tajā.* |
| Skola veido pārskatu par iepriekšējo mācību gadu, ietverot informāciju par audzēkņu sastāvu, mācību sasniegumiem un pasākumiem. Tiek meklēta optimālākā pašvērtējuma apkopošanas forma. |
| *Izstrādāt un ieviest mācību procesu analīzes sistēmu ar atskaites un ierosinājumu fiksāciju pedagoģiskajās sēdēs vai metodiskajās komisijās.* |
| Mācību procesa analīzes sistēma tiek pilnveidota. Mācību sasniegumi tiek izvērtēti līmeņos un izskatīti pedagoģiskās padomes sēdēs. |
| **Kritērija Nr.7.2.** | *Plānot un nodrošināt iekšējo kontroli, regulārāk veicot stundu hospitāciju. Analizējot padarīto, fiksēt protokolos.* |
| Iekšējās kontroles mehānisms tiek pilnveidots, iepazīstot arī citu skolu vadītāju pieredzi. Direktore ir apmeklējusi profesionālās pilnveides kursus par mācību stundu vērošanu un kvalitātes vērtēšanu. Nodaļu vadītāji arī apgūst stundu vērošanu un izvērtēšanu. |
|  |  |

**IESTĀDES SNIEGUMS KVALITĀTES RĀDĪTĀJOS VISU JOMU ATBILSTOŠAJOS KRITĒRIJOS**

**JOMA – 1. MĀCĪBU SATURS – IESTĀDES ĪSTENOTĀS IZGLĪTĪBAS PROGRAMMAS**

Ērgļu Mākslas un mūzikas skola īsteno 6 licencētas profesionālās ievirzes izglītības programmas:

* 20V 211 00 1 Vizuāli plastiskā māksla (26.10.2017. Nr. P-16180), mācību ilgums 6 gadi;
* 20V 212 01 1 Taustiņinstrumentu spēle-Klavierspēle (17.02.2016. Nr. P-13486);
* 20V 212 03 1 Pūšaminstrumentu spēle- Flautas spēle (17.02.2016. Nr. P-13487);
* 20V 212 03 1 Pūšaminstrumentu spēle- Saksofona spēle (17.02.2016. Nr. P-13488);
* 20V 212 03 1 Pūšaminstrumentu spēle- Trompetes spēle (17.02.2016. Nr. 13489);
* 20V 212 03 1 Pūšaminstrumentu spēle- Eifonija spēle (17.02.2016. Nr. P-13490)

Izglītības programmas obligāto saturu nosaka mācību priekšmetu kopējais apjoms visos mācību gados kopā, kas saskaņots ar skolas iekšējo mācību plānu un atbilst licencētajām izglītības programmām. Izglītības programmu saturs nodrošina pēctecību izglītības turpināšanai nākamajā profesionālās izglītības pakāpē.

Uzsākot mācību gadu, tiek izstrādāts skolas iekšējais mācību plāns. Tas katram gadam tiek veidots, balstoties uz audzēkņu skaitu un piešķirto finansējumu. Mācību priekšmetu stundu saraksti tiek veidoti pēc apstiprinātā mācību plāna. Tā kā visi audzēkņi ir Ērgļu vidusskolas skolēni, grupu un individuālo stundu saraksti tiek izstrādāti, ievērojot Ērgļu vidusskolas stundu sarakstu un iespēju robežās arī interešu izglītības nodarbību sarakstu un bieži vien kopā ar audzēkņu vecākiem meklējot kompromisu ar interešu izglītības nodarbībām.

Mākslas nodaļā skolotāji izstrādājuši un īsteno savas mācību priekšmetu programmas atbilstoši izglītības programmas *20V Vizuāli plastiskā māksla* prasībām. 2455 stundu apjoms tiek apgūts 6 gados. Mācību programmas tiek pilnveidotas, tās sastādītas tā, lai audzēkņi varētu sekmīgi turpināt izglītību mākslas vidusskolās.

Mācību priekšmeta *Veidošana* ietvaros 1.-3.kursa audzēkņi apgūst sīkplastiku, pamatā strādājot ar mālu. Mācību priekšmeta *Kompozīcija*  ietvaros izstrādāta programma animācijas pamatu apguvei 4. un 5.kursam.

Sava programma ir arī vasaras praksei- plenēram, kas ietver sevī zīmēšanu, gleznošanu un kompozīciju. Plenēram paredzētas 55 stundas katru gadu, sākot jau no 1.kursa. Plenērs tiek organizēts jūnija sākumā- pirmajās divās nedēļās. Ārkārtas situācijas dēļ šogad plenērs notika augustā, kad jau bija atļauta pulcēšanās.

Mūzikas nodaļas skolotāji pamatā strādā pēc Vidzemes metodiskajā komisijā izstrādātajām un pieņemtajām mācību programmām, tās aktualizējot un pilnveidojot atbilstoši esošajai situācijai. Aprobēta arī Madonas Mūzikas skolas pieredze klavierspēles mācīšanā. Skolotāji iepazīstas ar profesionālo mūzikas mācību priekšmetu programmas izveides metodiku, kas piedāvāta profesionālās kultūrizglītības pedagogu tālākizglītības kursu materiālos. Saksofona un flautas spēles mācību programmas pēc akreditācijas ekspertu ieteikuma ir pārskatītas un vēlreiz aktualizētas un rediģētas. Saksofona spēles skolotāja, kas šobrīd studē Mūzikas akadēmijā, programmas aktualizēšanā konsultējusies ar saviem pasniedzējiem un pieredzējušajiem kolēģiem gan Cēsu Mūzikas vidusskolā, gan citās mūzikas skolās.

Mācību programmas apspriestas un pieņemtas nodaļu sēdēs.

**Vērtējums- labi**

**JOMA- 2. MĀCĪŠANA UN MĀCĪŠANĀS**

**Kritērijs 2.1. - mācīšanas kvalitāte**

Mācību stundu darbs tiek organizēts, vadoties pēc mācību plāna. Izglītības programmas tiek realizētas atbilstoši licencēm un piešķirtajam finansējumam.

Katras mācību stundas galvenā sastāvdaļa ir mācīšanas process un mācīšanās. Par tās

kvalitāti ir atbildīgs katra priekšmeta skolotājs. Pedagogi strādā atbilstoši iegūtajai profesionālajai pedagoģiskajai izglītībai.

Skolotāji regulāri papildina zināšanas profesionālās pilnveides kursos, kas ļauj strādāt ar jaunām mācību metodēm un pilnveidot mācību metodiskos materiālus. Savstarpēja dalīšanās pieredzē notiek neformālās sarunās. Tiek meklētas vispiemērotākās darba formas.

Dominējošā mācību metode ir individuālais darbs un praktiskais darbs, iekļaujot dažādus mācību paņēmienus. Plaši tiek izmantotas arī frontālas sarunas, grupu darbs, mācību ekskursijas, plenēri, tematiskas mācību pēcpusdienas, piedalīšanās dažādos radošajos projektos, literatūras un mākslas darbu pētīšana.

Mākslas nodaļā, veidojot mācību uzdevumus, skolotāji iepazīstina audzēkņus un interpretē postmodernās un laikmetīgās mākslas paraugus. Mācību uzstādījumos izmanto sadzīves priekšmetus- rekvizītus, ko skolotāji un audzēkņi gadu gaitā savākuši. Katru gadu visi audzēkņi strādā plenērā- vēro un attēlo apkārtējo vidi, skicē cilvēkus un dzīvniekus.

Vienu- divas reizes gadā tiek organizētas mācību ekskursijas mācību priekšmeta „Mākslas valodas pamati” ietvaros. Apmeklējam dažādas mākslas izstādes Rīgā, Madonā, Cēsīs. Izstādēs audzēkņi izpilda darba lapās sagatavotos uzdevumus. Darba lapas izstrādā mākslas valodas pamatu skolotāja Vizma Veipa.

Mūzikas nodaļas audzēkņi izmanto katru iespēju koncertēt novada pasākumos. Lai audzēkņi koncertējot justos drošāk, pārcelšanas eksāmeni un semestru ieskaites iespēju robežās notiek uz saieta nama lielās skatuves; tiek izmantoti saieta nama flīģeļi. Novada pasākumos bieži piedalās pūtēju orķestris, ko vada skolotājs- entuziasts Pēteris Leiboms, kurš pats veido skaņdarbu aranžējumus. Arī ārkārtas situācijas laikā skolotājs orķestrantiem sūtīja notis jaunapgūstamajiem skaņdarbiem.

Koncertnumuriem skolotāji audzēkņiem piedāvā arī mūsdienīga rakstura skaņdarbus- populāro mūziku, džeza skaņdarbus utt.

Skolotāji grupu vai individuālo nodarbību žurnālos veic atbilstošus ierakstus, izliek stundas vērtējumu, ja tāds paredzēts, tā daļēji atspoguļojot ikdienas darbu. Nodaļas vadītāji, kas ir atbildīgi par mācību dokumentāciju, katra semestra beigās veic žurnālu kontroli, izdarot ierakstus žurnāla pēdējā lapā.

Visi skolā uzņemtie audzēkņi atbilstoši prasībām tiek reģistrēti Audzēkņu reģistrācijas un uzskaites grāmatā, katram audzēknim ir Personas lieta, kurā atrodama visa informācija par konkrēto audzēkni. Sekmju kopsavilkumu žurnālā tiek ierakstītas audzēkņu semestra atzīmes katrā mācību priekšmetā. Audzēkņu uzskaite notiek Valsts Izglītības informācijas sistēmā.

Ārkārtas situācijas laikā mūzikas nodaļas pedagogi savu darbu organizēja, strādājot ar audzēkņiem attālināti, izmantojot aplikāciju Whatsapp. Mūzikas mācībā, solfedžo un mūzikas literatūrā tika doti uzdevumi, izmantojot darba burtnīcas, sūtīti akordu un intervālu klausāmie uzdevumi, diktāti (ar ierobežotu izpildes laiku).

Mākslas nodaļas audzēkņi saņēma radošus uzdevumus, kuru izpildi skolotāji palīdzēja veikt, dažādās darba stadijās savstarpēji sazinoties Whatsapp. Tika izstrādāts arī ārkārtas situācijas laikā sociālajos tīklos lielu popularitāti guvušais projekts “Dzīvā glezna”. Arī noslēguma darbu izstrādāšana notika attālināti.

**Vērtējums- labi**

**Kritērijs 2.2. - mācīšanās kvalitāte**

Audzēkņu uzņemšanu skolā nosaka iekšējie noteikumi *Audzēkņu uzņemšanas kārtība*. Audzēkņu skaita plānošana notiek līdztekus valsts dotācijas pieteikuma iesniegšanai un tiek saskaņota ar Ērgļu novada pašvaldību. Audzēkņi mākslas nodaļas 1.kursā tiek uzņemti, sākot no 9 gadiem jeb vispārizglītojošās skolas 3.klases. Mūzikas nodaļā audzēkņus uzņem sākot no 7 gadu vecuma jeb 1.klases, atbilstoši instrumentu specifikai. Audzēkņi var tikt uzņemti arī vecākajās klasēs (kursos).

Mākslas nodaļā semestru beigās un pēc vasaras prakses-plenēra notiek darbu vērtēšanas skates. Darbus aplūkot ir aicināti arī vecāki. Šajās skatēs tiek atzīmēti audzēkņu labākie darbi un skola veido audzēkņu labāko darbu uzkrājumus. Skatēs atlasītie darbi tiek uzglabāti atsevišķās mapēs pa mācību priekšmetiem un veido skolas metodisko fondu.

Mākslas nodaļa organizē izstādes, kuros ar saviem darbiem piedalās visi skolas audzēkņi, piemēram, Vasaras prakses darbu izstādes Ērgļu vidusskolā katra mācību gada sākumā, Ziemassvētku, Lieldienu izstādes Ērgļu Saieta namā.

Vismaz vienu reizi mācību gadā skolotāji audzēkņiem organizē tematiskas mācību pēcpusdienas, kas ir citādāka mācību forma. Piemēram, 2019. gadā tādas bija divas: „Mākslas gari”- ar darbu grupā, prezentēšanu un fiziskām aktivitātēm un „Cita ola”- radošā darbnīca, kurā piedalīties aicināti arī mūzikas nodaļas audzēkņi.

Beidzot mācību gadu, jūnijā, 1.-5. kursa audzēkņi strādā vasaras plenērā. Plenēra ietvaros tiek organizēta tematiska nodarbība, kur audzēkņi veido arī telpiskus objektus no dabas materiāliem. Par plenēra tradīciju ir kļuvusi radoša tematiska pēcpusdiena, piemēram- „Ēdiens kā māksla”, „Dabas arhitektūra”, „Aplis”, veltīta kādam mākslas virzienam, stilam, vai laikmetam. Audzēkņi grupās patstāvīgi veido objektus no dabā atrodamiem materiāliem un prezentē savu veikumu.

Arī mūzikas nodaļas audzēkņiem ir sava prakse- radošās darbnīcas. Tās notiek augustā, neilgi pirms jaunā mācību gada sākuma.

Skolu beidzot, mākslas nodaļas audzēkņi 2.semestrī katrā mācību priekšmetā kārto noslēguma eksāmenus, kā arī izstrādā noslēguma darbu pēc izvēles jebkurā no mācību priekšmetiem. Mācību process noslēdzas ar noslēguma darba aizstāvēšanu un apliecības par profesionālās ievirzes izglītību saņemšanu.

Mūzikas nodaļas audzēkņu ieskaites un pārcelšanas eksāmenus līdz šim varēja klausīties arī vecāki. 2020.gada pavasarī šāda iespēja vecākiem nebija, ieskaites notika attālināti. Arī šajā mācību gadā vecāki stundās, ieskaitēs vai eksāmenos nevarēs piedalīties.

Mūzikas nodaļas audzēkņiem tiek piedāvātas brīvās telpas skolā, lai starp nodarbībām brīvajā laikā varētu vingrināties, sevišķi tie, kam nav mājās klavieru, lai varētu apgūt programmu vispārējo klavieru priekšmetā.

Secinām, ka audzēkņu mācīšanās kvalitāte ir atkarīga ne tikai no skolotāja ieguldītā darba un audzēkņa dotībām, bet arī no vecāku attieksmes un mikroklimata ģimenē.

Skolai ir iekšējie noteikumi *Kārtība, kādā reģistrē izglītojamo neierašanos izglītības iestādē,* kuros ir paredzēts, ka par neierašanos attaisnojoša iemesla gadījumos vecākiem jābrīdina skolotājus. Skolotāji informē vecākus par stundu kavējumiem. Mākslas nodaļā kavējumi tiek atzīmēti īpašā lapā. Ja audzēknis slimo ilgāk par 2 nedēļām, tad pēc ārsta zīmes un vecāku iesnieguma saņemšanas skola audzēkņa vecākus var atbrīvot no vecāku līdzfinansējuma maksāšanas.

**Vērtējums- labi**

**Kritērijs 2.3. - vērtēšana kā mācību procesa sastāvdaļa**

Vērtēšanas procesu skolā reglamentē *„Kārtība, kas nosaka audzēkņu zināšanu un prasmju vērtēšanas kritērijus un kārtību, audzēkņu pārcelšanu nākošajā klasē (kursā), audzēkņu atskaitīšanu”*. Audzēkņi tiek iesaistīti pašnovērtēšanas procesā gan teorētiskajos priekšmetos, gan novērtējot savu uzstāšanos (mūzikas nodaļā), izvērtējot panākumus un neveiksmes, to cēloņus un meklējot paņēmienus, kā uzlabot savu sniegumu. Pašvērtēšanu daudz izmanto arī mākslas nodaļā gan darba procesā, gan starpskatēs.

Projektu un noslēguma eksāmenu darbu vērtēšanā uzdevumiem tiek izstrādāti kritēriji un tie tiek vērtēti, izmantojot vērtēšanas tabulas, semestru skatēs mākslas nodaļā audzēkņu darbus vērtē un gala atzīmi izliek skolotāju komisija. Šāda vērtējumu izlikšana nodrošina maksimālu taisnīgumu. Ieskaites un pārcelšanas eksāmenus vēro direktore.

Mūzikas nodaļas audzēkņu vērtējumi tiek rakstīti dienasgrāmatā, kas ir informācijas avots vecākiem. Mākslas nodaļas audzēkņiem dienasgrāmatu nav. Semestra beigās audzēkņi saņem liecības. Liecībās tiek ierakstītas arī atzinības par sasniegumiem vai aizrādījumi par pārkāpumiem vai nenopietnu attieksmi pret mācību darbu. Par ierakstiem liecībās lemj nodaļas sēdē.

Mūzikas nodaļā ieskaišu un eksāmenu atzīmes kopā ar uzstāšanās programmu tiek ierakstītas protokola veidlapās. Ieskaitēs piedalās attiecīgo priekšmetu skolotāji, mūzikas nodaļas vadītāja, bieži arī direktore. Noslēguma eksāmenu komisijas sastāvu nosaka ar rīkojumu.

Ir audzēkņu uzņemšanas eksāmenu protokoli, noslēguma eksāmenu protokoli, audzēkņu zināšanu vērtēšanas protokoli (mācību koncerti, ieskaites, eksāmeni, skates).

Semestra beigās vērtējumi mācību priekšmetos tiek apkopoti sekmju kopsavilkuma žurnālā. Pārsvarā vērtējumi ir optimāli. Nepietiekama vērtējuma gadījumos, kas gadās reti, tiek meklēti cēloņi. Lielākoties tas saistās ar citu interešu rašanos, audzēkņa motivācijas zudumu un līdz ar to- stundu kavējumiem. Dažreiz, vienojoties ar vecākiem, tiek dota iespēja palikt uz otru gadu.

Gada vērtējums mākslas nodaļas audzēkņiem zīmēšanā, gleznošanā un kompozīcijā parasti tiek izlikts pēc vasaras prakses-plenēra pabeigšanas; šogad rīkojāmies pēc LNKC ieteikumiem.

Noslēguma eksāmeniem mākslas nodaļā izstrādāti kritēriji katra mācību priekšmeta vērtēšanai. Katram kritērijam atbilst noteikts punktu skaits, pēc tam, izmantojot punktu vērtēšanas tabulu, tiek izlikta atzīme. Ir noteikta *„Kārtība noslēguma darbu izstrādāšanai un aizstāvēšanai”*. Noslēguma darbus vērtē ar direktora rīkojumu noteikta komisija, noslēguma darba vadītājs un recenzents. Kā recenzenti tiek aicināti kaimiņu skolu pedagogi, skolas absolventi, kas turpinājuši izglītību mākslas vai dizaina nozarē. Šogad darbu aizstāvēšana notika attālināti.

Ārkārtas situācijas laikā skola ievēroja Izglītības un zinātnes ministrijas, Valsts izglītības satura centra un Latvijas Nacionālā kultūras centra sniegtās rekomendācijas mācību procesa organizēšanā, vērtēšanā un audzēkņu pārcelšanā. Eksāmena programma specialitātē un vispārējās klavierēs tika nofilmēta katram audzēknim individuāli un iesūtīta eksāmenu komisijai. Ņemot vērā vecāku iesniegumus, solfedžo eksāmens notika klātienē, ievērojot visus drošības noteikumus par distancēšanos un sanitārās normas, mūzikas literatūras eksāmens notika attālināti, iesūtot darbus eksāmenu komisijai.

**Vērtējums- labi**

**JOMA- 3. IZGLĪTOJAMO SASNIEGUMI**

**Kritērijs- 3.1. izglītojamo sasniegumi ikdienas darbā**

Audzēkņu ikdienas mācību darbu skolotāji organizē un vada tā, lai katrs mācību uzdevums tiktu izpildīts pilnībā. Tā audzēknis pilnveido un nostiprina savas radošā un praktiskā darba zināšanas, prasmes un iemaņas. Stundas laikā mācību rezultāti tiek izrunāti gan individuāli, gan grupā savstarpēji vērtējot padarīto.

Mūzikas nodaļas audzēkņu ikdienas sasniegumi parādās stundu darba, ieskaišu, mācību koncertu, pārcelšanas un noslēguma eksāmenu vērtējumos.

Reizi ceturksnī mākslas nodaļā skolotāji organizē starpskates, kurās kopā ar audzēkni mutiski izvērtēts padarītais šajā laika periodā. Trīs reizes gadā tiek rīkotas skates, kurās audzēknis saņem vērtējumu 10 ballu skalā. Skatēs un starpskatēs audzēknim ir iespēja salīdzināt savu veikumu ar kursa biedru paveikto.

**Vērtējums- labi**

**Kritērijs- 3.2. izglītojamo sasniegumi valsts pārbaudes darbos**

Katru gadu mākslas nodaļas audzēkņi piedalās valsts konkursā mākslā; mūzikā- kad tas notiek specialitātēs, kuras māca mūsu skolā.

2016.gadā Latvijas izglītības iestāžu profesionālās ievirzes izglītības mākslas un dizaina jomas programmu audzēkņu Valsts konkurss „Putni” III kārtā 3.vieta skolas komandai vidējā grupā- skolotājs Andris Džiguns.

2017.gadā Latvijas izglītības iestāžu profesionālās ievirzes izglītības mākslas un dizaina jomas programmu audzēkņu Valsts konkurss „Grafiskais dizains”- Sindija Rudzīte un Santa Tipaine piedalās III kārtā. Skolotājs Andris Džiguns.

Latvijas profesionālās ievirzes un profesionālās vidējās mūzikas izglītības iestāžu izglītības programmas "Taustiņinstrumentu spēle - Klavierspēle audzēkņu" valsts konkursa II kārtā Cēsīs 2018.gadā piedalās Ieva Radzvilaviča, skolotāja Marija Taškāne.

2018.gada Latvijas izglītības iestāžu profesionālās ievirzes izglītības mākslas un dizaina jomas programmu audzēkņu Valsts konkursā “Ilustrācija” 2.kārtā piedalās Liene Feldberga, Ketija Tipaine, Signe Solovjeva un Elīza Madsena. Skolotāja Vizma Veipa.

Valsts konkursa II kārtā Cēsīs 2019.gadā piedalāsizglītības programmu "Pūšaminstrumentu spēle – Flautas spēle” audzēkne Līna Madsena, skolotājs Ivars Rutmanis, "Pūšaminstrumentu spēle- Saksofona spēle” audzēkņi Klāvs Konovalovs un Sendijs Vīgubs, skolotāja Evija Dāve; "Pūšaminstrumentu spēle- Trompetes spēle” audzēkne Kate Jasmīna Zommere un "Pūšaminstrumentu spēle- Eifonija spēle” audzēknis Haralds Masaļskis, skolotājs Pēteris Leiboms.

2019.gadā Latvijas profesionālās ievirzes izglītības mākslas un dizaina jomas programmu audzēkņu Valsts konkursa finālā piedalījās Liene Feldberga, Patrīcija Nikola Bolzane, Keita Una Daumane. Skolotāja Vizma Veipa.

2020.gadā uz Latvijas profesionālās ievirzes mākslas un dizaina izglītības programmu audzēkņu Valsts konkursa scenogrāfijā 2.kārtu tika izvirzītas Brenda Briņķe-Balode, Keita Una Daumanne un Laura Lapiņa. Skolotāji Vizma Veipa un Andris Džiguns.

Audzēkņu dalība dažādos starptautiskajos un reģionālajos konkursos

2016.gads

XV Starptautiskais vizuālās mākslas konkurss „Es dzīvoju pie jūras”, piedalās 8 audzēkņi. Skolotāja Vizma Veipa

Ilustrāciju konkurss „Zem Vidzemes debesīm”- piedalās 2 audzēkņi, 3.vieta Martai Simonai Štilai. Skolotājs Andris Džiguns.

Jaunrades konkurss „Dzīve kā palete, raiba un krāsaina”- piedalās 3 audzēkņi, skolotāja Vizma Veipa.

Vizuālās mākslas konkurss „Jāzepa Vītola mūzika- Gaismas pils”- piedalās 4 audzēkņi, skolotāja Vizma Veipa.

7.Starptautiskais glezniecības un grafikas konkurss „Saules krasts- Brīnums”- piedalās 4 audzēkņi, skolotājas Vizma Veipa, Iveta Pedele

Latvijas mākslas skolu audzēkņu grafikas darbu konkurss „Siguldas līnija”- piedalās 6 audzēkņi, skolotāji Vizma Veipa, Andris Džiguns

2017.gads

XVI Starptautiskais vizuālās mākslas konkurss „Es dzīvoju pie jūras”- piedalās 8 audzēkņi, skolotāja Iveta Pedele

Konkurss Latvijas mākslas skolu audzēkņiem virtuālajā vidē „Augu motīvi un skulpturālie tēli Rīgas jūgendstila arhitektūrā”- piedalās 7 audzēkņi, skolotāja Vizma Veipa

Glezniecības konkurss „Dzīve kā košums”- piedalās 4 audzēkņi, skolotāja Vizma Veipa.

Valsts prezidenta Ziemassvētku kartītes dizaina konkurss- piedalās 4 audzēkņi, skolotājs Andris Džiguns.

2018.gads

XVII Starptautiskais vizuālās mākslas konkurss „Es dzīvoju pie jūras”- „Tilts” piedalās 6 audzēkņi, skolotāja Vizma Veipa.

46. Starptautiskais bērnu mākslas izstādē-konkursā Lidicē (Čehija) nosūtīti 8 audzēkņu darbi. Skolotāji Vizma Veipa, Iveta Pedele, Andris Džiguns.

Starptautiskajā vizuālās mākslas konkursā „Tu esi putns. Irbīte” piedalās 8 audzēkņi, skolotāja Vizma Veipa. LNKC specbalva audzēknei Egitai Vaskai.

Baltijas valstu pūtēju orķestru un ansambļu X forumā piedalās skolas absolventu ansamblis, skolotājs Pēteris Leiboms.

Valsts prezidenta Ziemassvētku kartītes dizaina konkurss- piedalās 3 audzēkņi, skolotājs Andris Džiguns.

2019.gads

XVIII Starptautiskais vizuālās mākslas konkurss „Es dzīvoju pie jūras”- „Vētra” piedalās 2 audzēkņi, skolotāja Vizma Veipa.

IX Starptautiskais mazpilsētu un lauku mūzikas skolu konkursā pūšaminstrumentu spēles audzēkņiem „Ozolnieki 2019” piedalās Sendijs Vīgubs (saksofons)- skolotāja Evija Dāve.

2020.gads

V Netradicionālās modes skate- konkurss „Flora un fauna” Špoģu Mūzikas un mākslas skolā. Piedalās 4.kursa audzēkņi, skolotāja Ieva Veipa.

Vizuālās mākslas konkurss “Gaujas mozaīka Ādažos”. Piedalās Anna Ludborža, Patrīcija Dreiblate, Brenda Briņķe-Balode. 3.vieta P.Dreiblatei, atzinība B.Briņķei-Balodei. Skolotāja Iveta Pedele.

Mūzikas nodaļas audzēkņi gatavojās, bet Covid-19 dēļ izpalika iecerētā piedalīšanās kolektīvās muzicēšanas festivālā “Lai labi skan” Varakļānu Mūzikas un mākslas skolā.

**Vērtējums- labi**

**JOMA- 4. ATBALSTS IZGLĪTOJAMIEM**

**Kritērijs – 4.1. psiholoģiskais atbalsts, sociālpedagoģiskais atbalsts**

Visi skolas darbinieki ir ieguvuši speciālās zināšanas bērnu tiesību aizsardzības jomā.

Tā kā visi audzēkņi mācās Ērgļu vidusskolā un klases vai kursa biedri ir mākslas vai mūzikas skolā, tad mums dažkārt nākas risināt savstarpējo attiecību sarežģījumus, kas sākušies jau vispārizglītojošās skolas klasē. Problēmu situācijās sadarbojamies ar klašu audzinātājiem, aicinām vecākus uz individuālām pārrunām.

Mums nav nācies iesaistīt konfliktsituāciju risināšanā pašvaldības sociālo dienestu vai citas atbildīgās valsts un pašvaldības institūcijas.

Profesionāļa sniegtu psiholoģisku palīdzību audzēkņi var saņemt pie Ērgļu novada psihologa vai mūzikas terapeita.

**Vērtējums- labi**

**Kritērijs – 4.2. izglītojamo drošības garantēšana (drošība un darba aizsardzība)**

Katru gadu visus skolas darbiniekus instruē par ugunsdrošības un darba drošības noteikumu ievērošanu. No 2017.gada par darba drošību Ērgļu novadā, un līdz ar to arī skolā rūpējas SIA „Media Control”. Ugunsdrošības instrukcijas, darba drošības instrukcijas, Darba kārtības noteikumi atrodas mākslas nodaļā skolotāju istabā.

Skolā ir izstrādātas nepieciešamās instrukcijas: Iekšējās kārtības noteikumi audzēkņiem, Drošības instrukcijas- darba drošības noteikumi mākslas nodaļas un mūzikas nodaļas audzēkņiem, Drošības instrukcija mācību ekskursijas laikā, Ugunsdrošības instrukcija, Instruktāža rīcībai ekstremālā situācijā skolas darbiniekiem, u.c.

Ir pedagogs ar pirmās palīdzības pamatzināšanu kursu apliecību.

Skolas darbinieki regulāri veic ikgadējās veselības pārbaudes, ko apmaksā Skola. Visiem veiktas arī obligātās veselības pārbaudes.

Skolai ir ugunsdrošības signalizācija, kuras apkopi regulāri veic atbildīgais uzņēmums, evakuācijas plāni. Ugunsdzēšamo aparātu pārbaudi katru gadu organizē Ērgļu novada izpilddirektors.

Katra mācību gada sākumā audzēkņiem notiek drošības instruktāžas, kurās tiek pārrunāti ĒMMS iekšējās kārtības noteikumi, ugunsdrošības noteikumi, kā arī drošības noteikumi telpās un uz ceļa. Audzēkņi parakstās grupu nodarbību žurnālā instruktāžu lapā. Lapā norādīta instruktāžas tēma, datums, kas veicis instruktāžu. Mācību gada laikā vismaz vienu reizi audzēkņi brauc mācību ekskursijā un arī tad tiek instruēti par drošības noteikumu ievērošanuekskursijas laikā. Arī pirms vasaras prakses tiek veikta instruktāža.

Gan mākslas, gan mūzikas nodaļā ir pirmās palīdzības aptieciņa.

Mūzikas nodaļā audzēkņiem pieejama tējkanna silta dzēriena pagatavošanai, mākslas nodaļā ir Venden ūdens aparāts.

Skolā ir izstrādāti un tiek ievēroti iekšējie noteikumi “Kārtība epidemioloģiskās drošības pasākumiem Covid-19 infekcijas izplatības ierobežošanai”. Katrā nodaļā tiek lietoti dezinfekcijas līdzekļi un aizsarglīdzekļi- sejas maskas (pēc vajadzības). Notiek regulāra telpu vēdināšana. Telpās izvietoti informatīvie plakāti par piesardzības pasākumu ievērošanu infekcijas laikā- atgādinājumi par roku mazgāšanu, dezinfekciju, distancēšanos u.c.

Ir ierobežota nepiederošu personu klātbūtne skolas telpās. Apmeklētājiem jāpierakstās reģistrācijas žurnālos katrā nodaļā.

**Vērtējums- labi**

**Kritērijs – 4.3. atbalsts personības veidošanā**

Skola veicina audzēkņu personības izaugsmi gan mācību procesa ietvaros, gan atbalstot dalību dažādos konkursos. Braucienus uz konkursu norises vietām ar transportu atbalsta Ērgļu novada pašvaldība, tāpat arī apmaksā mācību ekskursijas. Mācību ekskursijās audzēkņi tiek vesti gan nelielās grupās, gan visi kopā.

Visiem audzēkņiem ir iespēja savus sasniegumus parādīt plašākai sabiedrībai. Vasaras prakses darbu izstādēs tiek izstādīti visu audzēkņu darbi. Audzēkņu zīmējumi regulāri tiek publicēti Ērgļu novada informatīvajā izdevumā „Ērgļu Novada Ziņas” un „Ērgļu Novada Skolu Ziņās”. Visi skolas audzēkņi piedalās Ziemassvētku ieskaņas pasākumā.

Audzēkņi aktīvi piedalās novada pasākumos, papildinot tos ar savu uzstāšanos; ļoti laba sadarbība ir ar Ērgļu saieta namu, Jumurdas pagasta pārvaldi un Sausnējas pagasta pārvaldi, Ērgļu vidusskolu. PII „Pienenīte” mazie klausītāji tiek iepazīstināti ar mūzikas instrumentiem un iespējām mācīties mūsu skolā. Bērni koncertē gan Muzeju nakts pasākumos R.Blaumaņa muzejā Brakos un brāļu Jurjānu muzejā Meņģeļos, gan sociālās aprūpes centros Ērgļos un Liepkalnē. 2017.gadā Vidzemes kamerorķestris deva iespēju Kārlim Žīguram (skolotājs Pēteris Leiboms) uzstāties kā solistam pirmās Adventes koncertā Ērgļos.

Šogad mūzikas nodaļas audzēkņi tika uzaicināti piedalīties izrādē „Čikāgas Piecīši- Leģendas atgriešanās.” Februārī skolotāja Evija Dāve noorganizēja pūtēju orķestru koncertu “Svētki ar orķestri”, tajā piedalījās Ogres Mūzikas skolas, Bauskas Kultūras centra un mūsu skolas pūtēju orķestri. Ārkārtas situācijas dēļ šopavasar nenotika vairāki iecerētie koncerti un piedalīšanās pasākumos.

Notiek gatavošanās oktobrī plānotajam Vidzemes reģiona mūzikas skolu pasākumam/koncertam “Ciemos pie Alfrēda Kalniņa”.

**Vērtējums- labi**

**Kritērijs – 4.4. atbalsts karjeras izglītībā**

Viens no skolas galvenajiem uzdevumiem ir mērķtiecīgs darbs ar talantīgākajiem audzēkņiem. Skolotāji audzēkņiem un viņu vecākiem sniedz informāciju un konsultācijas par tālākizglītības iespējām gan sagatavošanas kursos, gan vidējās izglītības posmā pēc 9.klases beigšanas, gan augstākās izglītības iegūšanai pēc 12.klases beigšanas. Skolotāji mudina absolventus, kas vēlas turpināt mākslas vai mūzikas izglītību, apmeklēt izvēlētās mācību iestādes atvērto durvju dienas un sagatavošanas kursus. Iespēju robežās skola organizē arī braucienus uz vidējā posma izglītības iestādēm.

Skola izmanto iespēju audzēkņiem darboties Dekoratīvi Lietišķās mākslas muzeja radošajās darbnīcās, kad dodamies mācību ekskursijās- gan visi mākslinieki kopā, gan atsevišķi pa kursiem. 2019./2020. mācību gadā notikušas mācību ekskursijas uz izstāžu zāli Arsenāls, Modes muzeju, Dekoratīvās mākslas un dizaina muzeju. 2.semestrī diemžēl tika atcelta mūzikas nodaļas audzēkņu plānotā ekskursija uz Operas un baleta teātri ar izrādes apmeklējumu, taču oktobrī brauciens uz izrādi tomēr notiks.

Mūzikas nodaļas skolotāji savlaicīgi sniedz nepieciešamo informāciju, papildus nodarbībās palīdz sagatavoties iestājeksāmeniem, seko audzēkņu konsultāciju apmeklējumam. Ir mūzikas nodaļas audzēkņi, kas izmantojuši iespēju turpināt mācības skolā arī pēc profesionālās ievirzes izglītības apliecības saņemšanas- lai sagatavotos iestājeksāmeniem mūzikas vidusskolā vai padziļināti apgūtu izvēlētā instrumenta spēli.

Mūzikas nodaļas prakses-vasaras radošo darbnīcu laikā audzēkņi apmeklējuši tuvākās apkaimes kultūrvēsturiskos objektus: Vecpiebalgas luterāņu baznīcā iepazinušies ar ērģelēm, viesojušies virsdiriģenta H.Medņa dzimtajās mājās Praulienas pagastā, Arnolda Burova leļļu muzejā Vestienā, E.Dārziņa muzejā Jaunpiebalgā u.c. Līdzi tiek ņemti savi instrumenti un vienmēr ir neliela uzstāšanās.

Iecienīta darbnīca ir nodarbība “Maini instrumentu”, kad ir iespējams pamēģināt kādu citu mūzikas instrumentu.

Audzēkņu tālākizglītība

|  |  |  |  |  |  |  |
| --- | --- | --- | --- | --- | --- | --- |
| *Mācību iestādes* | *2015.* | *2016.* | *2017.* | *2018.* | *2019.* | *2020.* |
| PIKC Rīgas Dizaina un mākslas vidusskola |  |  | 1 | 2 |  |  |
| Latvijas Kultūras akadēmija | 1 | 1 |  |  | 1 |  |
| Latvijas Mākslas akadēmija | 1 |  |  |  |  |  |
| J.Vītola mūzikas akadēmija |  |  | 1 |  |  |  |
| RTU Dizaina tehnoloģiju institūts |  | 1 |  |  |  |  |
| LLU Dizains un amatniecība |  |  | 1 |  |  |  |
| LU Pedagoģijas, psiholoģijas un mākslas fakultāte |  | 1 |  |  |  |  |
| RISEBA vidusskola Viktorija |  |  |  |  | 1 |  |
| Jēkabpils Agrobiznesa koledža |  |  |  | 1 |  |  |
| Rīgas Stila un modes tehnikums |  |  | 1 |  |  |  |

Ērgļu novada pašvaldības mājas lapā www.ergli.lv ir publicēta informācija par skolu un profesionālās ievirzes izglītības nodrošināšanu.

**Vērtējums- labi**

**Kritērijs- 4.5. Atbalsts mācību darba diferenciācijai**

Skolas vadība ir vienmēr pretimnākoša un atbalstījusi un stimulējusi pedagogu iniciatīvu gatavot audzēkņus dalībai dažāda mēroga konkursos. Gatavojoties valsts konkursiem, audzēkņi strādā papildus, viņiem tiek doti atšķirīgi, sarežģītāki uzdevumi.

Mūzikas nodaļas pedagogi izvērtē katra audzēkņa individuālās dotības un attiecīgi viņa spējām, temperamentam izvēlas skaņdarbus, sekojot, lai būtu apgūta paredzētā mācību programma. Programmas izvēlē iesaistās arī audzēknis, jo liela nozīme ir arī tam, ka skaņdarbs ir ne tikai obligātās programmas sastāvdaļa, bet arī koncerta numurs, kas tiek ar prieku atskaņots. Individuālajās programmās pedagogi iekļauj ne tikai klasiskos obligātos skaņdarbus, bet arī mūsdienu mūziku, džezu; flautas spēles audzēkņiem skolotājs Ivars Rutmanis dod iespēju spēlēt ar fonogrammu pavadījumiem.

Mūzikas nodaļas audzēkņiem ir iespēja spēlēt klavieres u.c. instrumentus brīvajās klasēs, kad tajās nenotiek nodarbības .

Lieliska kolektīvās muzicēšanas pieredzes gūšana ir spēlēšana skolas pūtēju orķestrī, kas izveidojies no jaukto pūšaminstrumentu ansambļiem. Nu tam ir jau divi sastāvi- Lielais orķestris un mazais. Lielajā spēlē vecāko klašu audzēkņi un absolventi, mazajā- jaunākie audzēkņi, iesācēji.

Audzēkņiem, kas dažādu iemeslu dēļ nav varējuši laikā nokārtot ieskaites vai skates, tiek pagarināts termiņš vērtējuma saņemšanai. Pirms skatēm mākslas nodaļā audzēkņi var strādāt ilgāk, vai nākt papildus, lai pabeigtu darbus. Arī skolēnu brīvdienās ir noteiktas dienas, kad audzēkņi var nākt strādāt.

Pēc pedagoģiskās padomes lēmuma var tikt piešķirts mācību gada pagarinājums kādā mācību priekšmetā. Pēc vecāku iesnieguma skola piešķir „akadēmisko mācību atvaļinājumu”, ne ilgāku par 1 mācību gadu, veselības nostiprināšanai vai sekmju uzlabošanai vispārizglītojošā skolā. Apmēram 50% audzēkņu, kas izmantojuši šo iespēju, pēc tam atgriežas skolā un turpina mācības.

Labākie audzēkņi jaunā mācību gada sākumā tiek apbalvoti ar atzinības rakstiem un balvām par sasniegumiem mācībās un konkursos iepriekšējā mācību gadā.

**Vērtējums- labi**

**Kritērijs – 4.6. atbalsts izglītojamiem ar speciālām vajadzībām**

Skolā nav audzēkņu ar speciālām vajadzībām vai oficiāli noteiktām diagnozēm par mācīšanās vai uzvedības traucējumiem, vai audzēkņi, kam nepieciešami atbalsta pasākumi.

Novērots, ka palielinās bērnu skaits ar dažādām problēmām- nenoturīgu uzmanību, grūtībām koncentrēties, gausāku uztveri, lēnu darba tempu un tml. Šādi bērni apmeklē arī mūsu skolu, viņiem mākslas vai mūzikas stundas kļūst par savdabīgu „terapiju- treniņu”. Cieši sadarbojamies ar Ērgļu vidusskolas 1.-4.klašu audzinātājām, lai palīdzētu šiem audzēkņiem atraisīt viņu spējas.

Pedagogi ESF projekta „Profesionālās kultūrizglītības pedagogu tālākizglītība” ietvaros ir apmeklējuši kursus 36 stundu apjomā „Daudzveidīgas metodes darbam ar bērniem ar īpašām vajadzībām mākslas izglītības programmās”.

2019.gada nogalē pedagogi apguvuši profesionālās kompetences pilnveides kursus par emocionālo inteliģenci izglītībā un labvēlīgas mācību vides psiholoģiju.

**Vērtējums- labi**

**Kritērijs – 4.7. sadarbība ar izglītojamā ģimeni**

Informācijas apmaiņai ar vecākiem ir izstrādāts informatīvs skolas buklets, kuru vecāki saņem, bērnam uzsākot mācības. Ir izstrādāta informatīva lapa vecākiem, kur sīki izklāstīta mācību procesa organizācija skolā. To vecāki saņem, rakstot iesniegumu par bērna uzņemšanu skolā. Skola ar vecākiem arī slēdz izglītošanas līgumu.

Vecāku sapulces dažus pēdējos gadus tiek organizētas nevis kā kopsapulces, bet pa kursiem vai klasēm. 1.kursa vecākus aicinām uz tikšanos 1.semestra pašās beigās, kad izlikti skates darbi un pārrunājam, kā bērni iejutušies un ko nozīmē mācīties mākslas skolā. Otra tikšanās ir pirms vasaras prakses, kad iepazīstinām vecākus ar plenēra norisi un nepieciešamo aprīkojumu, dienas režīmu un paveicamo darba apjomu. 6.kursa vecāki tiek aicināti 2.semestrī pēc noslēguma eksāmenu pabeigšanas, lai informētu par noslēguma darbu izstrādāšanas nosacījumiem, darbu aizstāvēšanas norisi. Vecāku sapulces tiek organizētas pēc nepieciešamības, ja skolotāji redz kādas negatīvas tendences kursā vai nepieciešams informēt par jaunumiem.

Mūzikas nodaļā sadarbība ar vecākiem notiek individuāli, jo vecāki bieži nāk uz skolu, konsultējas ar pedagogiem par instrumentu iegādi, seko bērnu sekmēm, risina dažādus psiholoģiskus jautājumus, sevišķi mācību perioda sākumā, kad tiek likti pamati audzēkņu patstāvīga darba iemaņām. 1.klases vecākus mūzikas nodaļas vadītāja regulāri informē par notiekošo, lai savlaicīgi novērstu iespējamās problēmas; informē par skolas kārtību, koncerttērpiem un tml. Problēmsituāciju risināšanai ar direktora atļauju atsevišķos gadījumos vecāki varējuši piedalīties arī nodarbībās. Ārkārtas situācijas laikā, kamēr nodarbības notika attālināti, notika regulāra sazināšanās ar vecākiem jebkuru neskaidru jautājumu risināšanā, instrumenta spēles filmēšanā un nofilmētā materiāla sūtīšanā Whatsapp.

Skolā notiek pasākumi, kurus vecāki apmeklē kopā ar bērniem: 1.septembra un izlaiduma svinības, Ziemassvētku ieskaņas koncerti, Pavasara koncerti vecākiem. Vecāki laipni gaidīti arī mākslas nodaļas skatēs.

Vairākas reizes gadā Ērgļu novada informatīvajā izdevumā tiek ievietoti informējoši raksti par notiekošo skolā.

Pedagogi informē audzēkņu vecākus par visām norisēm skolā un ārpus tās- e-pastā, Whatsapp, īsziņās, telefoniski. Visi skolotāji ir atvērti sarunai ar vecākiem.

Mūzikas nodaļas vecāki snieguši lielu palīdzību vasaras radošo darbnīcu organizēšanā un norisē mūzikas nodaļas audzēkņiem. 2019.gada nogalē vecāki iesaistījās Ziemassvētku uzvedumā arī kā aktieri kopā ar audzēkņiem.

Vairākkārt vecākiem aptaujās esam jautājuši, vai skolai būtu nepieciešams izveidot vecāku padomi un vai viņi būtu ar mieru tajā darboties. Aptaujas rezultāti liecināja, ka vecāku padomi vēlas 13% vecāku, 55% uzskata, ka padome nav vajadzīga un 32% nezina, vai tādu vajag. Savukārt vecāku padomē būtu ar mieru darboties 9% vecāku, noteikti nē 60% vecāku, savukārt 31% nezina.

Aptauja arī atklāja, ka vecāki uzskata, ka skolai apkārtējā sabiedrībā ir augsts prestižs sabiedrībā, taču skola par maz informē par bērna vājajām un stiprajām pusēm, ka skola maz informē par to, kā palīdzēt bērnam mācībās.

**Vērtējums- labi**

**JOMA – 5. IZGLĪTĪBAS IESTĀDES VIDE**

**Kritērijs – 5.1. mikroklimats**

Skolotāju kolektīvs ir saliedēts, draudzīgs, darbojas kā komanda. Tā sekmē labvēlīgas vides veidošanu ikdienas mācību procesā. Skolotāji ir saprotoši, pretimnākoši, izturas ar cieņu pret audzēkņiem un viņu vecākiem. Skolā valda brīva, radoša gaisotne.

Mākslas nodaļas skolotāji gadu gaitā ir tā sastrādājušies un izkopuši katrs savas stiprās puses, ka skolas darbā ir kļuvuši par vienotu veselumu. Nepieciešamības gadījumā nav grūti aizvietot prombūtnē esoša kolēģa stundas. Ar jaunām idejām skolas vidē ienākusi jaunā skolotāja Ieva Veipa, mūsu absolvente. Mājīgo, radošo, ģimenisko gaisotni ievērojuši arī apmeklētāji.

Mūzikas nodaļas kodolu veido pieredzējuši, prasmīgi ilggadēji skolotāji, kas savulaik piedalījušies vēl Madonas mūzikas skolas filiāles darbībā. Arī skolotājs Ivars Rutmanis, kam pamatdarbs ir citā mūzikas skolā, iekļāvies skolas ikdienas dzīvē un svētkos, piedalās pasākumos kopā ar saviem audzēkņiem. Ar prieku skolotāju vidū uzņemta jaunā saksofona spēles skolotāja Evija Dāve, kas ir mūsu skolas absolvente.

Skola rūpējas par iestādes tēla veidošanu, tradicionāli piedaloties Ērgļu novada rīkotajos pasākumos. Tradīcijas rodas arī skolas iekšējā darbā. Skolotāja Ieva Veipa izveidojusi Facebook vietnē skolas lapu. Uz Zinību dienu 1.kursa un 1.klases audzēkņi tika uzaicināti ar īpašu pa pastu nosūtītu ielūgumu; šogad to darījām Whatsapp vietnē, un labākie audzēkņi tiek cildināti par iepriekšējā mācību gada sasniegumiem. Skolotāju dienā stundas sagatavo un vada pēdējā kursa un klases audzēkņi.

Mūsu skola novadā ievada Ziemassvētku pasākumus. 2019.gada nogalē notika 2 skolas rīkoti pasākumi- 1.Adventes koncerts ar G.Rača dziesmām un Ērgļu novada domes priekšsēdētāja Guntara Velča iesaistīšanu kā solistu un tradicionālais Ziemassvētku ieskaņas koncerts Ērgļu saieta namā. Šajos koncertos piedalās gan mūzikas nodaļas audzēkņi, gan mākslas nodaļas audzēkņi un skolotāji. Ērgļu saieta namā notiek Ziemassvētku izstāde.

Skolotāji iepazīst arī citu skolu darbību, pēc tam izvērtējot redzēto un radoši to piemērojot mūsu skolai. Audzēkņi un darbinieki jūtas vienlīdzīgi neatkarīgi no dzimuma, nacionālās, reliģiskās u.c. piederības.

Skolā mācās audzēkņi no Ērgļu novada- vairākums tepat no Ērgļiem, Ērgļu pagasta, daži no Jumurdas pagasta un viens, kura dzīvesvieta ir Mazozoli - Ogres novadā. Stundu darbā un ārpus stundām skolotāji pret visiem bērniem izturas vienlīdzīgi, nekādā veidā neuzsverot teritoriālās, dzimumu, reliģiskās un sociālās atšķirības.

Arī mācību darbā bieži tiek izmantotas tādas metodes un paņēmieni, kas veicina sadarbību, piemēram, darbs pa pāriem vai grupās, kā arī projektu metode.

Audzēkņiem, vecākiem un skolas darbiniekiem vienmēr ir iespēja izteikt priekšlikumus un ierosinājumus. Ir noteikta kārtība, kā to darīt.

**Vērtējums- labi**

**Kritērijs – 5.2.fiziskā vide un vides pieejamība**

Mākslas nodaļas telpas pamatā atrodas Ērgļu novada pašvaldības domes ēkas mansarda stāvā, no jauna ir iekārtota klase veidošanai- darbam ar mālu. Telpas nav piemērotas audzēkņiem ar kustību traucējumiem, līdz ar to nav arī atbilstoša aprīkojuma.

Skolas telpas ir siltas, drošas, mājīgas, gaišas, jumta logi nodrošina labu gaismu. Katrā mācību telpā ir izlietne, nodrošināts siltais un aukstais ūdens. Ir nodrošināta ventilācija. Grīdas klāj augstas nodilumizturības linolejs, kas ir viegli kopjams. Pēc darba audzēkņiem jāsakopj sava darba vieta, jānoliek vietā molberti, ķeblīši utt. Katram audzēknim ir plaukts darbu un piederumu glabāšanai. Par kārtību plauktā atbildīgs tā īpašnieks. Skolotāji uzrauga, lai telpa arī pēc darba paliktu kārtīga.

Mūzikas nodaļas telpas atrodas Ērgļu saieta nama ēkā, arī tās ir funkcionālas, estētiski noformētas, tīras, drošas, kārtīgas un pievilcīgas apmeklētājiem. Telpas nav piemērotas audzēkņiem ar kustību traucējumiem. No pārlieku spožas saules pavasarī sargā žalūzijas. Klasēs daudz rūpīgi koptu telpaugu.

Audzēkņi tiek mācīti racionāli izmantot gan mācību materiālus, gan aprīkojumu, gan enerģijas resursus. Ekskursijās, plenēros un radošajās darbnīcās darbojas nosacījumi „Ko ienes, to iznes”, „ Nepiecūko Latviju”- lai mācītos rīkoties dabai draudzīgi.

Visās telpās ir atbilstoša gaisa temperatūra un apgaismojums.

Par tīrību skolā godprātīgi rūpējas apkopēja. Tualetēs vienmēr ir ziepes, tualetes papīrs un papīra dvieļi. Pieejami dezinfekcijas līdzekļi.

Skolai nav savas ārējās kopjamās teritorijas.

**Vērtējums- labi**

**JOMA – 6. IZGLĪTĪBAS IESTĀDES RESURSI**

**Kritērijs – 6.1. iekārtas un materiāltehniskie resursi**

Skola ir nodrošināta ar mācību procesam atbilstošām telpām.

Lielās izstādes tiek iekārtotas Ērgļu saieta namā, kur tās var apskatīt lielāka sabiedrības daļa. Semestru skates darbu izlikšanai izmantojam arī pašvaldības 2.stāva vestibilu. Tā kā mūzikas nodaļa atrodas saieta namā, tur lielajā zālē notiek koncerti un eksāmeni. Pieejami 2 saieta nama flīģeļi.

Skolotāji un audzēkņi pielieto mūsdienīgus materiāltehniskos līdzekļus. Abās nodaļās ir interneta pieslēgums. Skolā izmanto IT tehnoloģijas mācību palīgmateriālu sagatavošanai un darbu apstrādei, video iekārtas un audio iekārtas uzskates līdzekļu demonstrēšanai. Mācību līdzekļi un materiāli tiek regulāri papildināti un atjaunoti.

Mūzikas nodaļā audzēkņi ir pilnīgi nodrošināti ar mūzikas teorijas apgūšanai nepieciešamajiem mācību materiāliem un mācību grāmatām, kā arī nošu materiāliem instrumenta spēlei. Skola nodrošina ar darba burtnīcām „Pūces skola”, „Rūķu skola”, „Sprīdīša skola”. Skolā vienmēr ir iespējams izmantot kopētāju.

Skolai ir savi mūzikas instrumenti- flautas, saksofoni, trompetes, alta ragi, tenora ragi, klavieres, arī digitālās klavieres. Orķestra instrumentārijs pamazām tiek atjaunots. Iegādātas jaunas mazās bundziņas, gājiena bungas, eifonijs. Ērgļu novada sadarbības partneri Vācijā, Ķelnē-Reizīkē orķestra viesošanās laikā 2015.gadā uzdāvināja orķestra diriģentam skolotājam Pēterim Leibomam tubu. 2018.gadā nopirkts jauns soprāna saksofons, 2019.gadā- alta rags, trompete un eifonijs. Par instrumentu lietošanu skola maksu neprasa, bet slēdz nomas līgumu ar vecākiem par instrumentu lietošanu. Vairākiem audzēkņiem ir iegādāti personīgie instrumenti.

Skolotāji seko, lai instrumentiem tiktu veikta apkope, skaņošana. Skolas instrumentu apkopi un remontu apmaksā no skolas budžetā paredzētajiem līdzekļiem.

Telpās ir nepieciešamais aprīkojums- klavieru krēsli, spoguļi, pultis, galdi, krēsli utt..

Mākslas nodaļas aprīkojumu veido nepieciešamās mēbeles- galdi, krēsli, taburetes, plaukti, molberti utt.. Mācību procesā pieejami 3 datori skolotāju istabā, ko pēc skolotāju norādījuma stundās lieto arī audzēkņi.

Skola darbam izsniedz materiālus- papīru, mālu, zīda krāsas, tekstilkrāsas, linogriešanas piederumus un materiālus u.c. specifiskas lietas. Audzēkņu vecākiem bērni jānodrošina ar guaša krāsām un rakstāmpiederumiem.

**Vērtējums- labi**

**Kritērijs – 6.2. personālresursi**

Visu skolotāju profesionālā kvalifikācija un pedagoģiskā izglītība atbilst normatīvo aktu prasībām. Lielākā daļa skolotāju ir ar lielu pedagoģiskā darba pieredzi. Abas jaunās skolotājas ir mūsu skolas absolventes.

Visi skolas darbinieki ir noklausījušies profesionālās pilnveides kursu „Bērnu tiesību aizsardzība”.

Pedagogu darba stāžs 01.09.2020.

|  |  |  |
| --- | --- | --- |
| *Nr.p.k.* | *Pedagoģiskā darba stāžs* | *Pedagogu skaits* |
|  | 0-5 gadi | 2 |
|  | 6-10 gadi | - |
|  | 11-25 gadi | 1 |
|  | 26 gadi un vairāk | 5 |
| **Kopā** | | 8 |

Skolas vadība atbalsta un mudina skolotāju profesionālās kompetences pilnveidi; kursi un ceļa izdevumi tiek apmaksāti no skolas budžeta līdzekļiem.

Skolotāji apmeklē arī dažādas meistarklases, Latvijas Nacionālā kultūras centra un citu mācību iestāžu organizētos kursus, seminārus, meistarklases. Par katra pedagoga tālākizglītību ir sistematizēta informācija Valsts izglītības informācijas sistēmas datu bāzē.

Skolotāji iesaistās radošās aktivitātēs gan skolā, gan ārpus skolas.

**Vērtējums- labi**

**JOMA – 7. IZGLĪTĪBAS IESTĀDES DARBA ORGANIZĀCIJA,**

**VADĪBA UN KVALITĀTES NODROŠINĀŠANA**

**Kritērijs – 7.1. izglītības iestādes darba pašvērtēšana un attīstības plānošana**

Skolai ir izstrādāts Attīstības plāns 2018.-2022.gadam. To apstiprinājusi Ērgļu novada pašvaldība. Skolas darbības vērtēšanā un darbības plānošanas gaitā tika veikta anketēšana, rezultātu apkopošana un analīze, pētīta dokumentācija. Attīstības plānā tika noteiktas skolas attīstības prioritātes.

Katru gadu tiek izstrādāts skolas mācību darba, audzināšanas un pasākumu plāns. Darba gaitā tas pēc nepieciešamības tiek aktualizēts. Ikgadējo skolas darba pašvērtēšanu veic skolas vadība, deleģējot pienākumus nodaļām. Tiek sagatavota atskaite-pārskats par iepriekšējo mācību gadu. Tā aptver audzēkņu sastāvu, mācību darba kopsavilkumu, piedalīšanos izstādēs, konkursos, pasākumos, pedagogu tālākizglītību.

Pedagogi veic savu pašvērtējumu. Pašvērtēšanas veidlapas tiek pilnveidotas.

Kultūrizglītības iestādes pārskats tiek veidots un iesniegts digitālajā kultūras kartē.

Materiāli tehnisko resursu atjaunošanas un papildināšanas plānošana notiek sadarbībā ar Ērgļu novada pašvaldību. Plānojot budžetu, tiek iesaistīti skolotāji, aicinot iesniegt materiālu pieprasījumu (mācību līdzekļiem, inventāram, iekārtām, telpu remontiem u.c.)

**Vērtējums- labi**

**Kritērijs – 7.2. izglītības iestādes vadības darbs un personāla pārvaldība**

Skolas darbību nosaka Ērgļu Mākslas un mūzikas skolas nolikums, kas no jauna pieņemts un apstiprināts ar Ērgļu novada pašvaldības domes 26.09.2017. lēmumu.

Skolai ir izstrādāti nepieciešamie tās iekšējo darbību reglamentējošie dokumenti. Pēc nepieciešamības tie tiek aktualizēti. Izglītības iestādes dokumenti atbilst dokumentu izstrādāšanas un noformēšanas prasībām un ir sakārtoti atbilstoši lietu nomenklatūrai. Lietvedību kārto skolas direktore. Lietu nomenklatūra tiek saskaņota ar Cēsu Zonālo valsts arhīvu. Pastāvīgi un ilgstoši glabājamās lietas ik pēc trīs gadiem tiek apkopotas un aprakstītas. To veic Cēsu zonālā valsts arhīva speciālisti.

Direktore konsultējas ar darbiniekiem svarīgu jautājumu izlemšanā, bet civiltiesisko atbildību par galīgā lēmuma pieņemšanu vienmēr uzņemas pati. Atbalsta personāls administrācijai ir nodaļu vadītāji, kas veic papildu pedagoģisko darbu un atbild par mācību dokumentāciju nodaļās.

Skolas vadība plāno ne tikai personāla, bet arī savu tālākizglītību, papildinot zināšanas skolvadībā, personālvadībā u.c.

Skolā ir izveidota Pedagoģiskā padome. Tā ir skolas skolotāju pašpārvaldes institūcija, kas izveidota mācību un audzināšanas darba jautājumu risināšanai. Pedagoģiskā padome ir skolas vadības profesionāls padomdevējs mācību un audzināšanas un skolas attīstības jautājumos. Tā tiek sasaukta pēc nepieciešamības, bet ne retāk kā 3 reizes mācību gadā, sēdes tiek protokolētas.

Nodaļa ir skolas institūcija, kas izveidota izglītības programmu kvalitatīvas īstenošanas nodrošināšanai. Tās darbību nosaka Nodaļas reglaments. Ērgļu Mākslas un mūzikas skolā darbojas divas nodaļas. Mākslas nodaļā tiek apvienoti mākslas izglītības programmas mācību priekšmetu skolotāji. Mūzikas nodaļā tiek apvienoti visu mūzikas izglītības programmu mācību priekšmetu skolotāji. Nodaļās tiek veikts arī metodiskais darbs.

Nodaļu vada nodaļas vadītājs, kurš ir arī izglītības programmu vadītājs. Nodaļas sēdes notiek ne retāk kā reizi semestrī vai pēc nepieciešamības, sēdes tiek protokolētas. Nodaļas vadītāja pienākumos ietilpst arī mācību žurnālu kontrole, stundu vērošana, iekšējās darbības organizēšana, pārrunas ar vecākiem.

**Vērtējums- labi**

**Kritērijs – 7.3. izglītības iestādes sadarbība ar citām institūcijām**

Skolai ir cieša sadarbība ar dibinātāju- Ērgļu novada pašvaldību. Pašvaldība finansē skolas uzturēšanu, nosaka vecāku līdzfinansējumu, daļēji finansē pedagogu atalgojumu.

Skola sadarbojas ar Latvijas Nacionālo kultūras centru; Valmieras Mākslas vidusskolu un A.Kalniņa Cēsu mūzikas vidusskolu kā ar reģionālajiem metodiskajiem centriem. Skola iesaistās Latvijas Mākslas skolu skolotāju asociācijā, atbalsta Latvijas Mūzikas izglītības iestāžu asociāciju.

Laba metodiskā sadarbība ir ar Lubānas Mākslas skolu, Pļaviņu Mākslas skolu -dodamies pieredzes apmaiņas braucienos, sadarbojamies noslēguma darbu vērtēšanā. Arī vadību līmenī ir laba sadarbība - direktores savstarpēji konsultējas dažādos ar skolvadību saistītos jautājumos. Ar Madonas Mūzikas skolu un Limbažu Mūzikas un mākslas skolas klavierspēles skolotāju metodiskajā jomā sadarbojas mūzikas nodaļas skolotāji.

Mākslas nodaļas pedagogi ir aizsākuši tradīciju Valsts konkursa 1.kārtas darbu izvērtēšanā sadarboties ar kaimiņu skolām. Pirmo reizi aicinājām kolēģus no Pļaviņām, Inešiem un Lubānas ar audzēkņu darbiem ierasties Ērgļos, nākamo reizi braucām uz Lubānu, kur pievienojās Varakļānu Mūzikas un mākslas skolas kolēģi un šogad tikāmies Pļaviņās. Tā izveidojas metodiska sadarbība un pieredzes apmaiņa.

Skola labprāt uzņem viesus no citām skolām un iestādēm. 2018.gadā pieredzes apmaiņas ekskursijā mūs apciemoja Rīgas skolotāju apvienības „Radošuma pils” biedri, kā arī delegācija no Ķelnes-Reizīkes. Pēc vēlēšanās viesiem organizējam arī radošās darbnīcas. 2019.gada jūnijā pieredzes apmaiņas braucienā pie mums viesojās kolēģi no Sējas Mūzikas un mākslas skolas, ciemiņi vēroja orķestra mēģinājumu pirms došanās uz Vēvelsburgas Jauniešu festivālu.

Regulāra un cieša sadarbība ir izveidojusies ar Ērgļu vidusskolu, gan rīkojot audzēkņu darbu izstādes, gan organizējot mākslas darbnīcas skolotājiem vidusskolas vecāku nedēļas pasākumos, organizējot Ērgļu novada izglītības darbinieku konferenci augustā, uzņemot Ērgļu vidusskolas viesus un prezentējot skolu, vadot radošās darbnīcas. Esam piedalījušies gan vidusskolas Adaptācijas dienā ar savu radošo darbnīcu, gan Dzejas un mākslas dienu organizēšanā un norisē. Skola sadarbojas ar Ērgļu saieta namu, pirmsskolas izglītības iestādi ”Pienenīte”, sociālās aprūpes centru Ērgļos un Liepkalnes „Kastaņās”, Sausnējas un Jumurdas pagasta pārvaldēm.

Cieša sadarbība izveidojusies ar R.Blaumaņa memoriālo muzeju „Braki” un biedrību „Rūdolfa Blaumaņa kultūrvēsturiskais mantojums”: skola piedalās projektos un pasākumos- gan muzeja naktīs, gan veidojot ilustrācijas biedrības izdotajām grāmatām, gan vadot radošās darbnīcas R.Blaumaņa literārās prēmijas noslēguma pasākumos katru gadu. Laba sadarbība ir ar brāļu Jurjānu muzeju „Meņģeļos”, tur pasākumos visbiežāk piedalās mūzikas nodaļas audzēkņi. Abos muzejos notikušas plenēra nodarbības, rīkotas izstādes.

Keramikas darbu izdedzināšanā mākslas nodaļai palīdz nevalstiskā organizācija „Ķenguru skola”. Audzēkņi ir bieži viesi „Ķenguros”- tur keramikas darbnīcā top dažādi mālu darbi, notiek plenēra nodarbības. Arī mūzikas nodaļas audzēkņi tur vasaras radošo darbnīcu ietvaros piedalās keramikas nodarbībās, bungu un citu sitaminstrumentu darbnīcās un citās aktivitātēs.

Interesanta sadarbība izveidojusies ar Ērgļu luterāņu draudzi- gan rīkojot audzēkņu darbu izstādes baznīcā, gan muzicējot svētku dievkalpojumos gan Ziemassvētkos, gan Lieldienās. 2017.gada pavasarī draudze organizēja gleznu konkursu „Radi patiesību. Rādi patiesību!” konkursa noslēgumā tika izveidota ceļojoša izstāde. 2018.gada pašā nogalē izveidota izstāde „Brīnumi Bībelē”, kas joprojām apskatāma baznīcā.

2017.gada Ziemassvētku ieskaņas koncertā 11 talantīgākie, motivētākie, centīgākie audzēkņi saņēma pārsteiguma dāvanas savu dotību attīstīšanai no biedrības „Ērgļu sirds” domubiedriem un atbalstītājiem. Audzēknis Kārlis Žīgurs kā dāvanu saņēma jaunu, kvalitatīvu instrumentu- trompeti.

Mums nav patstāvīgi slēgti starptautiski sadarbības līgumi, bet skola iekļaujas Ērgļu novada pašvaldības un Ērgļu vidusskolas īstenotajos projektos kā sadarbības partneri, piemēram, 2015.gadā orķestris un 2018.gadā orķestra grupa koncertēja Ķelnē-Reizīkē. 2019.gada vasarā skolas absolventu pūtēju orķestris piedalījās II Starptautiskajā deju festivālā „Ērgļu Raksti” un Vēvelsburgas 33.Starptautiskajā Jauniešu festivālā. 2019.gada vasarā mākslas nodaļas skolotājas vadīja darbnīcas jauniešu starptautiskās nometnes Ērgļi- Ķelne-Reizīke dalībniekiem.

**Vērtējums- ļoti labi**

**CITI SASNIEGUMI - IESTĀDEI SVARĪGAIS, SPECIFISKAIS**

2017.gada februārī skola svinēja savu 25 gadu darbības jubileju. Tas bija lielisks veids, kā atskatīties uz gadu gaitā paveikto, redzēt, kā skola augusi un attīstījusies, un mainījusies, ko sasnieguši absolventi.

No 2013.gada arī mūzikas nodaļas audzēkņiem vasaras nogalē pirms skolas ir sava vasaras prakse- radošās darbnīcas, kas saistītas ar mūziku un mākslu- gan aktiermeistarības nodarbības, gan aušanas prasmes, gan Maini instrumentu!, gan zīmēšanas, mālu vai dabas materiālu, koklēšanas darbnīcas. Tās vada skolas skolotāji, arī vecāki un skolas sadarbības partneri un absolventi. Šajā laikā tiek apgūtas arī dziesmas 1.septembra pasākumam un atkārtoti vasarā uzdotie skaņdarbi. Radošo darbnīcu laikā audzēkņi dodas ekskursijās uz tuvākajām kultūrvēsturiskajām vietām.

Sadarbība ar absolventiem ir arī mākslas nodaļā. Bijušie audzēkņi atgriežas skolā kā praktikanti savās augstskolu praksēs un var pat aizvietot skolotāju ieilgušas darbnespējas gadījumā. Mākslas akadēmijas absolvents Kristaps Priede skolā vasaras prakses-plenēra laikā vadīja dizaina nodarbības un savu maģistrantūras studiju laikā organizēja un vadīja radošu eksperimentālu nodarbību gleznošanā kopā ar apmaiņas programmas studentu no Ķīnas Chen Jixuan.

Skolotāji radoši iesaistās novada sabiedriskajā un kultūras dzīvē.

Pēteris Leiboms no mūzikas nodaļas pūšaminstrumentu ansambļiem izveidojis Ērgļu pūtēju orķestri (t.s. Lielais orķestris) un piedalās dažādos kultūras pasākumos gan Ērgļu novadā, gan citos novados un pilsētās. Novada svētkos vasarā Ērgļu estrādē vienmēr ir pūtēju orķestra koncerts. Jaunāko klašu audzēkņi spēlē Mazajā orķestrī, līdz izaug līdz Lielajam. Pūtēju orķestris iesaistījies Latvijas simtgadē iedibinātajā tradīcijā, spēlējot Zaļumballē.

Marija Taškāne vada Ērgļu saieta nama pašdarbības deju kolektīvu „Pastalnieki” un aktīvi piedalās Tautas lietišķās mākslas studijas „Ērgļi” darbībā. Ar saviem darbiem piedalījusies vairākās valsts mēroga izstādēs; darbi atlasīti arī uz Dziesmu svētku izstādēm. Andris Džiguns katru vasaru piedalās uguns skulptūru veidošanas simpozijos gan Latvijā, gan ārzemēs, veido sitaminstrumentus, noformē novada pasākumus, veido dekorācijas Ērgļu teātra izrādēm, vada veidošanas darbnīcas bērniem novada svētkos. Vizma Veipa un Ieva Veipa sadarbojas ar biedrību „R.Blaumaņa kultūrvēsturiskais mantojums”, vasarās piedalās floristikas plenēros un vada radošās darbnīcas bērniem un pieaugušajiem novada svētkos un citos pasākumos. Iveta Pedele piedalās Ērgļu amatierteātra izrādēs.

Skola veido iestrādnes pieaugušo neformālās izglītības programmām un interešu izglītības programmām.

**TURPMĀKĀ ATTĪSTĪBA**

**(BALSTĪTA UZ PAŠVĒRTĒJUMĀ IEGŪTAJIEM SECINĀJUMIEM)**

Ērgļu Mākslas un mūzikas skolas turpmākā attīstība atkarīga no daudziem ārējiem apstākļiem: ekonomiskās, demogrāfiskās situācijas, finanšu resursiem, novadu reformas u.c.

**Joma- 1.** **Mācību saturs**

* Sekot izmaiņām un reformām izglītības sistēmā, izvērtēt tās un operatīvi ieviest progresīvās pārmaiņas.

**Joma- 2.** **Mācīšana un mācīšanās**

* Turpināt un pilnveidot dažādu mācību metožu izmantošanu, apgūt digitālās prasmes un tehnoloģijas
* Audzēkņu atbildības veicināšana ikdienas mācību procesā.
* Turpināt skolas un vecāku radošo sadarbību.
* Pilnveidot audzēkņu mācību sasniegumu vērtējumu apkopošanu un analīzi.

**Joma- 3.Izglītojamo sasniegumi**

* Turpināt piedalīšanos dažāda līmeņa konkursos

**Joma- 4.** **Atbalsts izglītojamajiem**

* Audzēkņu mākslinieciskās darbības pieredzes paplašināšana.
* Audzēkņu skatuves kultūras, uzvedības kultūras pilnveidošana skolas organizētajos pasākumos
* Pilnveidot vecāku informēšanas sistēmu par audzēkņa individuālajiem sasniegumiem, uzlabot komunikāciju.

**Joma- 5. Izglītības iestādes vide**

* Turpināt popularizēt skolas tēlu sabiedrībā.
  + Turpināt esošo skolas tradīciju izkopšanu un jaunu tradīciju radīšanu.
  + Telpu labiekārtošanas turpināšana.

**Joma- 6.** **Izglītības iestādes resursi**

* + Pedagogu tālākizglītības veicināšana, lai dažādotu mācību metodes un ieviestu inovācijas.
* Jaunu, profesionāli izglītotu pedagogu piesaiste.
* Materiālās bāzes papildināšana.
* Tehnisko iespēju paplašināšana mācību procesā.

**Joma- 7.** **Iestādes darba organizācija, vadība un kvalitātes nodrošināšana**

* Palielināt personāla lomu izglītības iestādes pašvērtēšanas procesā.
* Vadības darba pilnveide skolas funkciju koordinēšanā, kvalitātes kontrolē.

Ērgļu Mākslas un mūzikas skolas direktore Iveta Pedele

Z.v

SASKAŅOTS

Ērgļu novada domes priekšsēdētājs Guntars Velcis

01.10.2020. Z.v.